יעלה מקליס

יעלה מיכל מקליס (נולדה ב-3 ביולי 1959) היא ראש עיריית יהוד-מונוסון.

ביוגרפיה
מקליס נולדה בסביון לאברהם, עורך דין בעל משרד בפתח תקווה  ויו"ר הוועד המקומי של סביון, והדסה, עורכת דין, שווייצרית במקור.

אחיה, סגן , נהרג ב-1983, במלחמת לבנון הראשונה, בעת ששירת כקש"א של סיירת גולני.

עורכת דין במקצועה, בוגרת החוג לכלכלה וניהול באוניברסיטת תל אביב ומשפטים באוניברסיטת בר-אילן.

במסגרת עבודתה כעורכת דין יזמה שינויי חקיקה בהתנדבות, כיועצת המשפטית של עמותת "גרנית".

בבחירות לרשויות המקומיות שנערכו בשנת 2008 נבחרה למועצת העיר יהוד-מונוסון מטעם סיעת "יחד למען קריית הסביונים", ושימשה ראש האופוזיציה במועצת העיר וחברת ועדת התכנון והבנייה בעיר.

בבחירות לרשויות המקומיות בישראל שנערכו באוקטובר 2013, התמודדה לראשות העיר יהוד-מונוסון מטעם סיעת "יחד בראשות יעלה מקליס". בסיבוב הראשון זכתה ב-36% מהקולות, יותר מכל מועמד אחר, אך נדרשה לסיבוב שני, שבו התמודדה מול ראש העיר, יוסי בן-דוד, וניצחה, עם 65.6% מהקולות.

בבחירות לרשויות המקומיות בישראל שנערכו באוקטובר 2018, התמודדה שוב מקליס לראשות עיריית יהוד-מונוסון מטעם סיעת "יחד בראשות יעלה מקליס". בסיבוב הראשון זכתה ב-35% מהקולות, יותר מכל מועמד אחר, אך נדרשה לסיבוב שני, שבו התמודדה שוב מול יוסי בן-דוד, ראש העירייה לשעבר, וניצחה אותו שוב, עם 55.9% מהקולות. לראשונה ביהוד-מונוסון, ראש עיר מכהן ניצח בסיבוב השני.

קישורים חיצוניים
 דף פייסבוק של יעלה מקליס
גיא נרדי, ראש עיריית יהוד-מונוסון מסבירה מה תעשה עם מעל מיליארד שקל בקופה, באתר גלובס, 30 באוקטובר 2019
70 המשפיעים בהתחדשות עירונית 2018, מגדילים - הפורום הישראלי להתחדשות עירונית

הערות שוליים

עורכות דין ישראליות
עורכי דין ישראלים
בוגרות תיכון מקיף יהוד
בוגרי תיכון מקיף יהוד
בוגרות אוניברסיטת תל אביב
בוגרי אוניברסיטת תל אביב
בוגרות אוניברסיטת בר-אילן: משפטים
בוגרי אוניברסיטת בר-אילן: משפטים
נשים בראשות עיריות בישראל
ראשי עיריית יהוד-מונוסון
ישראליות שנולדו ב-1959
ישראלים שנולדו ב-1959